রাজকোটেই কিউয়িদের বিরুদ্ধে সিরিজ জয় চায় ভারত!

ওয়েব ডেস্ক : বুধবার ফের রাজকোটে (Rajkot) মুখোমুখি হতে চলেছে ভারত (India) ও নিউজিল্যান্ড (Newzeland)। বরোদায় প্রথম ম্যাচ অনায়াসে জিতে নিয়েছিলেন শুভমন গিলরা (Shubman Gill)। তবে রাজকোটের ম্যাচে কেমন পারফর্ম করবে ভারত, তার দিকেই তাকিয়ে রয়েছেন ক্রিকেট ভক্তরা। তবে পরিসংখ্যান বলছে, রাজকোটে যে টিম টস জিতবে, সে-ই আগে ব্যাট করতে নিতে চাইবে। কারণ শেষের দিকে শিশির ফ্যাক্টর হতে পারে। তবে বর্তমানে বিরাট কোহলির (Virat Kohli) ফর্ম গোটা দলকেই স্বস্তি দিচ্ছে। অন্যদিকেও গত ম্যাচে ভালোই শুরু করেছিলেন রোহিত শর্মাও (Rohit Sharma)। ফলে এদিনের ম্যাচে তাঁর দিকেও নজর থাকবে সকলের। অন্যদিকে রানে ফিরেছেন অধিনায়ক শুভমন গিলও। চোট সারিয়ে ফেরা শ্রেয়স আইয়ারকেও ভালো ছন্দে দেখা গিয়েছে।

তবে ভারতীয় দলে মূল সমস্যা হয়ে দাঁড়িয়েছে চোট-আঘাত সমস্যা। প্রথমে চোট পেয়েছিলেন ঋষভ পন্থ। তার পর চোট পেয়ে ওয়ানডে সিরিজ থেকে ছিটকে গিয়েছেন ওয়াশিংটন সুন্দরও। ফলে অনেকে মনে করছেন এদিন তাঁদের বদলে নীতীশ রেড্ডি ও আয়ুষ বাদোনির মধ্যে কোনও একজনকে খেলতে দেখা যেতে পারে। তবে বাদোনির খেলার সম্ভাবনা সবথেকে বেশি বলেই মনে করা হচ্ছে।

আরও খবর : বছরের প্রথম সিরিজ জিততে কী অঙ্ক কষছে টিম ইন্ডিয়া?

অন্যদিকে এদিন দলে মহম্মদ সিরাজ আর হর্ষিত রানার খেলা নিয়ে কোনও প্রশ্ন নেই। দক্ষিণ আফ্রিকার বিরুদ্ধে ছিলেন না সিরাজ। তবে নিউজিল্যান্ডের বিরুদ্ধে কামব্যাক হয়েছে তাঁর। গত রবিবার সিরিজের প্রথম ম্যাচে ভালো বোলিং করেছেন তিনি। নিয়েছিলেন দুই উইকেট। সঙ্গে পাটা পিচে যঠেষ্ট আটসাটো বোলিং করেছেন তিনি। তবে অর্শদীপের জায়গায় প্রসিদ্ধ কৃষ্ণকে খেলানো নিয়ে প্রবল সমালোচনার মুখে পড়েছিলেন কোচ গৌতম গম্ভীর।

তবে রাজকোটে অর্শদীপকে আবার দলে ফেরানো হতে পারেই মনে করা হচ্ছে। অন্যদিকে নিউজিল্যান্ড টিমেও চোট-আঘাত সমস্যা রয়েছে। যার কারণে ব্যর্থ হয়ে পড়ছে কিউয়িদের মিডল অর্ডার। সেই কারণে টিম ইন্ডিয়া (Team India) চাইছে, এই সিরিজ রাজকোটেই দিতে নিক ভারত।