শ্রেয়সের কামব‍্যাক খবরের দিনই টিম ইন্ডিয়ার বড় ধাক্কা!

ওয়েব ডেস্ক : আর কিছুদিন পরেই টি২০ বিশ্বকাপ (T20 World Cup 2026)। তার আগেই বড় ধাক্কা ভারতীয় দলে (Team India)। গুরুতর চোট পেলেন তারকা ব্যাটার তিলক বর্মা (Tilak Varma)। সেই কারণে নিউজিল্যান্ড সিরিজের (India vs Newzeland Series 2026) জন্যও অনিশ্চিত হয়ে পড়লেন তিনি। তবে তিলকের চোট নিয়ে সরকারি ভাবে ভাররতীয় ক্রিকেট বোর্ড তথা বিসিসিআইয়ের (BCCI) তরফে কিছু জানানো হয়নি।

সূত্রের খবর, বিজয় হাজারে ট্রফি খেলার সময় তলপেটে চোট পেয়েছেন তিলক বর্মা (Tilak Varma)। তার শরীরে অভ্যন্তরীণ রক্তক্ষরণ হচ্ছে বলে খবর। তাঁকে দ্রুত ভর্তি করা হয়েছে হাসপাতালে। চিকিৎসকরা জানাচ্ছেন, ভারতের তারকা ব্যাটারের চোট গুরুতর। এমনকি তাঁর অস্ত্রপ্রচার হতে পারেও বলে জানা যাচ্ছে। তবে তাঁর অস্ত্রপ্রচার হবে কি না, সে নিয়ে সিদ্ধান্ত নেবেন চিকিৎসকরাই। জানা যাচ্ছে, বিসিসিআইয়ের সেন্টার এক্সেলেন্সের চিকিৎসকদের কাছে পাঠানো হবে সমস্ত তথ্য।

আরও খবর : ভারতে না খেলায় অনড় বাংলাদেশ! কী পদক্ষেপ নেবে ICC?

তবে যদি তিলকের অস্ত্রপ্রচার হয়, তাহলে তাঁকে মাঠের বাইরে থাকতে হতে পারে অন্তত চার সপ্তাহ। ফলে নিউজিল্যান্ডের বিরুদ্ধে তিলক খেলতে পারবেন না বলেই মনে করছে ক্রিকেট বিশেষজ্ঞরা। অন্যদিকে টি২০ বিশ্বকাপেও (T20 World Cup 2026) অনিশ্চিত হয়ে পড়েছেন তিনি। সূত্রের খবর, বুধবার তলপেটে ব্যাথা অনুভব করেন তিলক। তাঁর পরেই তাঁকে ভর্তি করা হয় হাসপাতালে। ফলে নিউজিল্যান্ডের বিরুদ্ধে তিলকের বদলে অন্য কারোর নাম ঘোষণা করবে ভারতীয় ক্রিকেট বোর্ড। তবে তিনি শুভমন গিল হবেন না বলেই খবর।

অন্যদিকে তিলক যদি টি২০ বিশ্বকাপ থেকে ছিটকে যান, তাহলে তা ভারতের কাছে হবে বড় ধরণের ধাক্কা। কারণে বর্তমানে দারুণ ফর্মে আছেন তিলক। পাশাপাশি তিনি ভারতীয় দলের অন্যতম ভরসা হয়ে উঠেছেন। তবে যদি তিলক বিশ্বকাপ খেলতে না পারেন, সেক্ষেত্রে কাকে দলে নেওয়া হতে পারে, তা নিয়ে জোর চর্চা শুরু হয়েছে।